google/wiki40b huggingface dataset:
Aqua Nor

Aqua Nor er en internasjonal fiskeoppdrettsmesse som avholdes annethvert år i Trondheim Spektrum i Trondheim. Messens standplasser preges av leverandører til oppdrettsnæringen. Aqua Nor ble for første gang arrangert i 1979. Stiftelsen Nor-Fishing arrangerer både Aqua Nor og Fiskerimessen Nor-Fishing. Disse avholdes vekselvis annethvert år. I 2019 arrangeres Aqua Nor fra 20. til 23. august.
Mellom 20 000 og 30 000 personer besøker messen hvert år.
Volleyball under Middelhavslekene 1987

Volleyball under Middelhavslekene 1987. Volleyball var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var åttende gangen som volleyball var med på programmet under Middelhavslekene. Det var en turnering for herre med åtte lag og i dameturneringen deltok seks lag. Italia ble beste nasjon med tre gullmedaljer foran Frankrike
Idlewild Creek

Strekk

Idlewild Creek begynner nær den nordlige grensen av Clifford Township, ved foten av et fjell. Den renner sørvest en kort distanse før den går inn i våtmark og vender vest. Når den går ut av våtmarken vender den sørvest inn til Lake Idlewild, hvor den har en sideelv på høyre elvebredde. Fra innsjøens sørside renner den sør en kort distanse før den vender sørøst og igjen går inn i våtmark og har en sideelv uten navn fra venstre elvebredde og igjen vender sør. Etter en lengre distanse får den en ny sideelv uten navn fra venstre og passerer nær våtmark igjen, før den går sør-sørvest. Elven vender senere vest og munner så ut i East Branch Tunkhannock Creek.
Idlewild Creek er omtrent 8,2 km lang. Den munner ut i East Branch Tunkhannock Creek 12,07 km fra dens munning.

Hydrologi, geografi og geologi

Høyden rundt elvens munning er 310 moh. Høyden rundt elvens start er 444 moh.
Løsmassen på overflate langs de nedre delene av elven består i hovedsak av alluvium, men Wisconsinan Till er vanligere langs dalsidene og kan finnes noen steder ved elvebredden. Der er også noen områder med våtmark og noe løsmasseavsetning. Lenger opp i elven finner man mes Wisconsinan Till, bortsett fra ved Lake Idlewild, en våtmark og noen plasser med berggrunn bestående av sandstein og leirskifer i de nærliggende skråningene.
En 27,7 ha stor innsjø kjent som Lake Idlewild ligger i nedbørsområdet for Ildewild Creek. Den angitte bruken for elven er for vannlevende liv og drikkevann.

Nedbørfelt

Idlewild Creeks nedbørfelt er på 21,1 km². Elven ligger innenfor U.S. Geological Surveys kvadrat for Clifford. Munningen ligger under 1,6 km fra Royal.
Williams Field Services Company, LLC. har blitt tildelt retten til å bygge, vedlikeholde og operere en 51 cm rørledning for naturgass som krysser en eller flere av Idlewild Creeks navnløse sideelver.

Historie

Idlewild Creek ble oppført i Geographic Names Information System den 2. august 1979. Elvens identifikator i systemet er 1177685.

Biologi

Vill ørret gyter i elvens nedre 5,29 km. Elven klassifiseres som "Coldwater Fishery" og "Migratory Fishery".
Angitt bruk for Idlewild Creek er vannlevende liv og drikkevann.
VM i svømmesport 1991

VM i svømming. Det sjette verdensmesterskapet i svømming ble arrangert i Perth i Australia i perioden 3. til 13. januar 1991.
Adolf Bastian

Bakgrunn

Bastian stammet fra en ansett kjøpmannsfamilie i  Bremen. Han studerte rettsvitenskaper ved Universitetet i Heidelberg og medisin og naturvitenskaper ved Humboldt-Universität zu Berlin, Universitetet i Jena og ved Universitetet i Würzburg

Bastians reiser

Bastian, som ble doktor i medisin i 1850, la ut på sin første verdensreise som skipslege det påfølgende år. Reisen strakk seg over åtte år. Han besøkte Peru og Mexico, Kina, Bak- og For-India, Palestina, Afrika og Australia. Den fremste frukten av reisen var det i 1860 publiserte verket Der Mensch in der Geschichte, der han trakk opp grunnlinjene til sin forskning.
Bastians reise 1861-65 ble viet til det asiatiske kontinent. Sine forskningsresultat publiserte han i Die Völker des östlichen Asien (6 bind, 1866-71). Etter sin andre store reise slo Bastian seg for alvor ned i Tyskland, ble privatdosent i etnologi ved Universitetet i Berlin, senere eksraordinær professor i samme emne og direktørassistent ved de kongelige museer. Bastians store livsoppgave var å skape et altomfattende museum i Berlin. På alle sine reiser hadde han samlet materiale til dette.
I år 1873 gjorde han en fem måneders lang reise langs Loangokysten; den fjerde reisen 1875-76 gikk gjennom Sør- og Mellom-Amerikas vestre stater og Nord-Amerika og resulterte i omfattende samlinger og arbeidet Die Kulturländer des alten Amerika (1878-89). En femte reise gikk 1878-80 over Persia til India og over Oseania til Ny-Zealand og Hawaii, over USA og Yucatán tilbake til Europa.
Den 18. desember 1886 kunne Bastian se Königliches Museum für Völkerkunde i Berlin bli åpnet. I år 1889 begynte han å reise igjen, den sjette 1889-91 gikk til Turkestan, India og Øst-Afrika, den sjuende 1896-1901 til Java og Bali, den åttende 1901-03 til Ceylon. I 1903 startete den da 77-årige forskeren sin siste reise som førte ham til Vest-India, der han døde.

Etnologen

Bastian kom til å gjøre en betydelig innsats for utviklingen av Gesellschaft für Erdkunde zu Berlin. Han var en av grunnleggerne av Berliner Gesellschaft für Anthropologie, Ethnologie und Urgeschichte i 1896 og grunnla i 1869 sammen med Robert Hartmann Zeitschrift für Ethnologie. Ved siden av en i det øvrige særdeles mangesidig virksomhet virket Bastian ved sitt forfatterskap for den såkalte folkepsykologien. Blant hans mange verk kan nevnes Beiträge zur vergleichenden Psychologie (1868), Rechtsverhältnisse bei verschiedenen Völkern der Erde (1872), Etnhnologische Forschungen (1872), Geographische und ethnologische Bilder (1873).
Bastian fikk gjennom sine reiser sterkt inntrykk av de kulturelle likheter han støtte på i helt forskjellige regioner og betonet opplysningens oppfatning om alle folks likeartede psykiske beskaffenhet ved å forfekte at som følge av universelt delte elementærtanker (Elementargedanke) tenderte folk på samme utviklingsstadium som stod stilt overfor likeartete problemer at innen grensen for hva naturforholdene tillot å finne likeartede løsninger.
Adolf Bastian er gravlagt på Südwestkirchhof Stahnsdorf i Brandenburg.
Stefano Lilipaly

Landslaget

Stefano Lilipaly spilte 11 landskamper for Indonesias herrelandslag.
Yanshan (Wenshan)

Yanshan (kinesisk: 砚山县; pinyin: Yànshān Xiàn) er et fylke i provinsen Yunnan i Folkerepublikken Kina. Det ligger i det autonome prefektur Wenshan.
I 1999 var folketallet på 417 757 innbyggere.

Samferdsel

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Hestesport under Sentralamerikanske og karibiske leker 1986

Hestesport under Sentralamerikanske og karibiske leker 1986. Hestesport var en av flere sporter i de femtende sentralamerikanske og karibiske leker som ble arrangert i Santiago de los Caballeros i Den dominikanske republikk i perioden 24. juni til 5. juli 1986. Det var sjette gangen som hestesport var med i de sentralamerikanske og karibiske leker. Mexico ble beste nasjon med tre gullmedaljer foran Colombia med to.
Kasserer Jensen

Handling

Det er en forvekslingskomedie mellom kasserer Theodor Jensen og en rømt forbryter, Gerhardt Müller, begge spilt av Carsten Winger. Nanna Stenersen hadde rollen som fru Jensen.

Mottagelse

Fredag 29. oktober 1954 roste avisen VG skuespillet og regien, men de skrev også: "Det er igjen manuskriptet som svikter. Forfatteren har ikke hatt ideer nok til å fylle filmen med innhold. Det blir mange stillestående scener, og mange unødige gjentagelser. Derfor mister en ofte interessen underveis." VG ga til slutt filmen terningkast 3.
Morten Eide Pedersen

Idrettskarriere

Pedersen debuterte i Skandinavisk Cup i januar 2007, med en 144.-plass på 15 km klassisk. I Skandinavisk Cup 2007/08 fikk han en 53.-plass og en 89.-plass, og han fikk sine første poeng i Skandinavisk Cup i desember 2008, da han kom på 19.-plass på 15 km klassisk på Lygna. Han fikk til sammen 14 poeng i Skandinavisk Cup 2008/09, og kom på delt 89.-plass sammenlagt. Under Norgesmesterskapet på ski 2009 kom han på 15.-plass på sprinten, 20.-plass på 30 km skiathlon og 62.-plass på femmila, og fikk gull på stafetten sammen med Espen Harald Bjerke og Tore Ruud Hofstad. 
Han fikk en 13.-plass som beste resultat i Skandinavisk Cup 2009/10, og endte på delt 77.-plass med 28 poeng. Han deltok i langløpet American Birkebeiner i 2010, og kom der på fjerdeplass, og han kom på 26.-plass på femmila under NM på ski 2010. I Skandinavisk Cup 2010/11 ble hans beste plassering en 16.-plass i Torsby, og han kom på delt 77.-plass med 20 poeng. Han kom på 14.-plass i König Ludwig Lauf og 43.-plass i Birkebeinerrennet, og kom på 27.-plass totalt og andreplass i ungdomscupen i Ski Classics 2011, bak Anton Sjöholm.
I NM på ski 2012 kom han på 18.-plass på 15 km fri teknikk og 23.-plass på 30 km skiathlon. I Ski Classics 2012 ble hans beste plassering 10.-plass i Birkebeinerrennet, og han vant han ungdomscupen, og kom på åttendeplass i sprintcupen og 21.-plass sammenlagt. Han deltok også i Skandinavisk Cup 2011/12, men fikk ingen poeng i denne cupen. Han kom på åttendeplass på femmila under NM på ski 2013, og med sjetteplass i Birkebeinerrennet og König Ludwig Lauf i 2013 kom han på niendeplass sammenlagt i Ski Classics 2013, og han vant ungdomscupen og kom på tredjeplass i sprintcupen i Ski Classics denne sesongen. 
Hans beste plassering i Ski Classics 2014 var en 14.-plass i König Ludwig Lauf, og han kom på 23.-plass sammenlagt og andreplass i sprintcupen, bak John Kristian Dahl. Han deltok i NM på ski 2014 i Molde, og kom der på 29.-plass på 15 km klassisk og 38.-plass på 30 km skiathlon. Han fikk 13 poeng i Skandinavisk Cup 2013/14, og endte på delt 84.-plass. 
Ski Classics 2014/15 ble hans gjennombrudd i Ski Classics, da han kom på tredjeplass i prologen og vant Jizerská padesátka, og endte på femteplass totalt. I Ski Classics 2015/16 fikk han én tredjeplass (La Diagonela) og to fjerdeplasser, og endte på sjetteplass totalt. I Skandinavisk Cup 2015/16 kom han på 62.-plass med 24 poeng. Han vant på nytt Jizerská padesátka i 2017, og kom på tredjeplass i Marcialonga og Toblach–Cortina, og endte på femteplass i Ski Classics 2016/17. Han kom på andreplass i sprintcupen i Ski Classics denne sesongen, bak Andreas Nygaard. 
Han vant Jizerská padesátka for tredje gang i 2018, og kom på tredjeplass sammenlagt i Ski Classics 2017/18.
Emojli

Historie

Tom Scott og Matt Gray ble inspirert til å lage Emoji å ha sett suksessen til Yo og utgivelsen av emoji-tegnene fra Unicode Consortium. Under en tale på Electromagnetic Field Festival, kommenterte de at det var for det meste bare en spøk, men da det ble lansert hadde over 70 000 unike brukernavn blitt reservert. Emojli ble lansert 29. august 2014. Etter pressedekning begynte de å motta tilbud utvikling av andre applikasjoner.
På grunn av kostnadene og arbeidet som var nødvendig for å vedlikeholde Emojli, kunngjorde de 10. juni 2015 at tjenesten skulle stenges 30. juli. Den ble stengt ned den dagen.

Utvikling

Baksiden av applikasjonen ble programmert Scott i PHP og MySQL, og forsiden ble designet og programmert av Gray i HTML, CSS og JavaScript. De sa at de møtte på problemer siden ikke alle nettleser støttet emoji, og mobile systemer støttet de i varierende grad og på forskjellige måter. Alt arbeidet på programmet ble gjort på fritiden deres, og tok litt over en måned.
En Android-versjon ble gitt ut 30. januar 2015.
SwiftIRC Networks

SwiftIRC Networks er et IRC-nettverk.  SwiftIRC Networks fokuserer på videospill.
Spesielt populært er bruk av SwiftSwitch, som er et enkelt program når man skal
spille RuneScape. 
SwiftSwitch's søster program/klient med navnet "SwiftKit" har nå kommet
ut, og er programmert av mannen bak SwiftSwitch, Jason Fah (fra Australia).
Siden Jason Fahs team fokuserer mere på SwiftKit, så er SwiftSwitch
ikke lenger støttet av teamet.
Forskningsformidling

Forskningsformidling er å kommunisere innsikter, arbeidsmåter og holdninger fra spesialisert vitenskap til personer utenfor faget. Forskningsformidling inkluderer bidrag til samfunnsdebatt med argumentasjon hentet fra forskningen. Det kan både dreie seg om formidling av etablerte innsikter i faget og resultater fra nyere forskning. Tidligere var det vanligere å bruke ordet folkeopplysning, men har også vært kjent som popularisering av forskning.  
Dagens lov om universiteter og høyskoler §1-3 (§1-3 om institusjonenes virksomhet) gjør det klart at universiteter og høyskoler skal bidra til å spre og formidle resultater fra forskning og faglig og kunstnerisk utviklingsarbeid. Mange forskningsinstitusjoner overlater ansvar for formidling av forskning til andre enn forskerne selv, så som informasjonskonsulenter, kommunikasjonstab og forskningsjournalister. Det er derfor foreslått å bruke det utvidede begrepet forskningskommunikasjon om formidling av forskningsbasert kunnskap til allmenheten.
Norges forskningsråd har en videre definisjon av forskningsformidling, og regner også forskeres formidling til andre forskere som en del av forskningsformidlingen. «Forskningsformidling og -kommunikasjon kan defineres ut fra målgruppene aktivitetene er rettet mot. Den kan være allmennrettet mot det brede publikum, brukerrettet mot forvaltning, næringsliv, offentlig sektor og andre som har bruk for kunnskapen i utøvelsen av sitt yrke eller sin profesjon, eller forskerrettet, det vil si fra forskere rettet mot andre forskere i form av vitenskapelig publisering, fagbøker, forelesninger etc.»

Norske publikasjoner og nettsteder for forskningsformidling

Nettstedet forskning.no driver mest forskningsjournalistikk, men legger også ut artikler og innlegg av forskere som ikke er skrevet av journalister. 
Mange forskere blogger om faget sitt. I noen eksempler er naturvitenforskningsformidlingsbloggen kollokvium.no  og  geoforskning.no
Sulfoksid

Sulfoksid er en gruppe organiske forbindelser bestående av et oksygenatom (O) som er bundet til et svovelatom (S) bundet til 2 alkyl- eller arylgrupper. Oksygenatomet trekker i stor grad elektronene til seg og bidrar til å gjøre molekylet polart. Den enkleste varianten består av 2 metylgrupper og kalles dimetylsulfoksid (Kjemisk formel C₂H₆OS)
Alfred Gammelsæter

Arbeider

Lied Ohne Worte, hans første pianostykke, ble skrevet til en time hos Einar Steen-Nøkleberg i 1990. I 2000 ble tre av hans komposisjoner uroppført av Magnar Mangersnes i Bergen domkirke under orgelfest-uken. Det påfølgende året debuterte han med fire komposisjoner utgitt på Norsk Musikkforlag, Lyche Edition.
Under Musikkmessen i Frankfurt i 2010 hadde Norsk Musikkforlag 11 utgivelser av Gammelsæter i katalogen, blant annet fire verker for piano og Koral- Ein Morgenlied med tekst av Petter Dass for sang og piano, flere stykker for orgel som for eksempel Kromatisk fantasi, koral og fuge og Preludium og koral over norsk folketone fra Hallingdal, samt hans Strykekvartett. I forbindelse med en konsert ved Vegårshei kirkes jubileum samme år spilte Gammelsæter en av Chopins Nocturner og noen klaverstykker av Schumann i tillegg til urfremførelsen av Folketonefantasier op. 19. 1-4. 
I januar 2010 urfremførte Einar Steen-Nøkleberg Gammelsæters verk Hommage a Edvard Grieg nr. 1 og 2 op. 17. Den første har tittelen «Gjetergut», og nr. 2 «Ensom vandrer». De øvrige verkene som ble urfremført var Elegi, 7 klaverkoraler og Preludier op. 7. Oddvar Hummelvoll beskriver Preludier slik: I det sistnevnte verket kombinerer han på en fascinerende måte tolvtoneteknikk med imitasjonsprinsipper. Til avslutning ble Uccelli op. 10 spilt. Verket ble tildelt den ene av to hovedpriser i Oslo Griegselskaps komponistkonkurranse i 2003.
Ved åpningen av Inger Saltaags separatutstilling «Sang til havet» på Galleri Grand i Arendal 2. november 2014 fremførte Gammelsæter bestillingsverket Havbilder op. 20.
Busund

Busund er en gård og et tidligere sundsted som ligger langs Storelva i tidligere Norderhov herredskommune, nå Ringerike kommune. Like ved sundstedet ligger Juveren naturreservat, som er et såkalt ramsarområde. Gården har gårdsnummer 42, bruksnummer 11 i Ringerike.
I tidligere tider gikk hovedveien fra Drammen langs vestsiden av Tyrifjorden mellom Strandefjerdingen og Norderhov over Busund. Det var altså hovedveien til Hønefoss på denne tiden. I 1808 fikk sognepresten i Norderhov prestegjeld ved kongelig resolusjon rett og plikt til å besørge frakt over elva med båt eller pram. Dette ble besørget av en såkalt sundmann, som var betalt av kirken. I 1816 overdro presten rettighetene til sundmannen, hvis familie drev virksomheten til i 1860, da avtalen ble sagt opp. Etter dette gikk rettighetene over til tidligere Norderhov kommune.
Det fortelles at Busund var et viktig og trafikkert sundsted. Midt på 1800-tallet ble det derfor gitt dispensasjon for at soldater kunne avtjene verneplikten sin ved fergestedet, i stedet for å gjøre tjeneste ved Helgelandsmoen.
Folk som skulle over elva måtte betale sundpenger og gårdene som var avhengig av sundet en årlig sundtoll, men fra 1. januar i 1913 ble det gratis for kommunens innbyggere å krysse over.

Busund bru

Busund bru er veibru over Storelva langs fylkesvei 162 mellom Snyta og Norderhov kirke. Busundet var det siste viktige sundstedet på Ringerike som fikk bru. Den ble opprinnelig vedtatt bygget i 1910, men vedtaket ble omgjort igjen noen år senere. Bru kom det først i 1963.
St. Johanneslogen St. Torleiv til de tvende Taarn

St. Johanneslogen St. Torleiv til de tvende Taarn er en frimurerlosje i Den Norske Frimurerorden (St. Johannesloge nr. 39). Logen ble innviet den 14. september 1994, etter at Den Norske Frimurerordens Stormester besluttet i det Høye Råds møte den 9. desember 1993 at det skulle opprettes en St. Johannesloge skulle erstatte Elverum St. Johannes broderforening.
Prosopocoilus (Hoplitocranum) doris

Utseende

En middelsstor (hannene 21-36 millimeter), mørkbrun hjortebille med gulbrune dekkvinger. Hannen har forholdsvis korte, knivformede kjever med et par små, butte tenner ved roten, oversiden er nokså matt. Hodet er relativt lite, uten påfallende groper, knøler eller tenner. Antennene har en tre-leddet vifte. Pronotum er betydelig bredere enn langt, rundet. Dekkvingene er gulbrune med mørk sømstripe. Beina er brune. Hunnen er noe mindre enn hannen, uten forstørrede kjever, kroppsformen bredere, blank men ellers farget som hannen, hodet og pronotum tydelig punktert.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt i Laos og Vietnam.
54. strategiske missildivisjon

54. strategiske missildivisjon   er en divisjonskommando under 27. strategiske rakettarmé De strategiske raketttyrkene. Divisjonen har base i Tejkovo i Ivanovo oblast. Divisjonen har 4 strategiske missilregiment, og en rekke element for vakt og sikring.
Baseball under Sentralamerikanske og karibiske leker 1993

Baseball under Sentralamerikanske og karibiske leker 1993. Baseball var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var syttende gangen som baseball var med i de sentralamerikanske og karibiske leker. Det var kun en turnering for menn.
Statens hus (Arendal)

Historie

Bygget ble oppført for å romme de viktigste statlige funksjoner i fylkeshovedstaden i Aust-Agder: Arendal politistasjon, Posten Norge, Nedenes sorenskriverembete (tingretten, flyttet til Arendal Tinghus i 1998), skattefogd, sivilforsvaret (flyttet i 1973) og fylkesmannen i Aust-Agder. Bygget ble utvidet i 1995 for å gi mer plass til politiet, og dette var en omstridt sak fordi man mente trehusbebyggelsen omkring ville komme i skyggen av dette påbygget. En etter en er disse ulike virksomhetene flyttet ut, og i dag (2017) er bare posten tilbake, og posten flytter 1.oktober 2018 til Peder Thomassons gate.
Omtrent på stedet hvor bygget står lå tidligere «Arendals offentlige skole for høiere almenutdannelse», som i 1881 flyttet til nytt skolebygg i Kirkebakken. Skolen heter idag Arendal videregående skole.

Fredningsverdig

Statens hus på Tyholmen i Arendal er i Landsvernplan for justissektoren fra 2011 plassert i verneklasse 1 og forutsettes fredet etter kulturminneloven. Riksantikvaren beskriver Statens hus i Arendal som tidstypisk og særpreget, og et sentralt plassert signalbygg som både skiller seg ut og glir godt inn i øvrig bybebyggelse . I januar 2014 ble fredningssaken fremmet   .
Statens hus på Tyholmen står i Aust-Agders fylkeshovedstad Arendal som et symbol på den den nye demokratiske velferdsstaten som vokste fram etter andre verdenskrig.
I kommunal regi er Tyholmen regulert til spesialområde for bevaring etter plan- og bygningsloven §25.6.; men dette er en kommunal plan som først og fremst er laget med hensyn til bydelens antikvariske trehusbebyggelse fra 17- og 1800-tallet. Derfor gir denne planens vernebestemmelser unntak for Statens hus.
Bygget var i 2009 stadig i statlig eie, men ble da lagt ut for salg via Entra ASA.
Fredningssaken ble stoppet av Riksantikvaren fordi Arendals politikere ønsket at kommunen skulle ha frie hender når de overtok bygningen.

Teknisk

Statens hus har et areal på 5 808 kvadratmeter over fem etasjer. Eiendommen har grunn- og bruksnummer 501/383.
Histamin

Histamin i mat

Histamin finnes naturlig i hermetisert tunfisk, makrell, skalldyr, surströmming, tomat, bringebær, jordbær, rødvin, oster som parmesan og muggoster, pølser/salami, nøtter og sjokolade. Det er først og fremst konserverte og gjærede matvarer som inneholder store mengder histamin.
Ekteskapsleken

Om filmen

Skulpturene i filmen ble laget av Michail Katz som og lærte Zarah Leander og Einar Axelsson handgrep og fremtoning for å framstå som skulptører i filmen.
Sphaerocharis

Utseende

Nokså små, brede, blanke, vanligvis mørkfargede bladbiller. Oversiden er høyt hvelvet, undersiden flat, billene virker noe flattrykte. Pronotum er noe smalere enn dekkvingenes rot. Antenner og bein er ganske korte.

Utbredelse

Slekten er utbredt i den neotropiske økosonen.